Ragnhild Bratberg
Store norske leksikon,Sport og spill,Øvrige sporter,Orientering
Ragnhild Bratberg er en norsk tidligere idrettsutøver innen orientering, skiorientering og langrenn. Klubber: Ringsaker O-lag; Ringsaker IF.
Orientering I orientering vant hun verdenscupen i 1984 (uoffisiell cup) og 1988 og kom på andreplass i 1990. Hun ble verdensmester i stafett i 1987 og to VM-sølv i 1985 og 1991. Hun ble nordisk mester individuelt 1988. Til sammen tok hun 14 individuelle NM-gull i perioden 1984–1992, derav fire på klassisk distanse (1984, 1986–1988, kongepokaler). Skiorientering I skiorientering ble hun verdensmester individuelt i 1986, 1988 og 1990 (2), i stafett i 1986. Hun kom på andreplass i verdenscupen i 1989. I tillegg har hun tre NM-gull individuelt og fem NM-gull i stafett i perioden 1988–1992. Langrenn Bratberg startet som langrennsløper og vant blant annet gull i stafett og sølv på 5 km i junior-VM i 1980. Hun vant kvinneklassen i Birkebeinerrennet i 1991. Utmerkelser Bratberg ble tildelt Egebergs ærespris for 1988. Les mer i Store norske leksikon orientering skiorientering langrenn